[{"text_idx": "#000015", "text": "Cafodd chwe chrewr cerdd - Amy Sterly, Emma Daman Thomas, Fern Thomas, Francesca Simmons, Simon Proffitt a Stephen Black - l eu dewis ar gyfer CoDI Arbrofol. Yn arwain y chwe artist dethol drwy\u2019r broses oedd: Angharad Davies (feioli\u0301n), Rhodri Davies (telyn ac electroneg) a Siwan Rhys (piano), sy\u2019n ffurfio cydweithfa artistig yn arbennig ar gyfer y prosiect yma. Artistiaid arbrofol blaenllaw yw\u2019r tri y mae eu gyrfaoedd wedi coleddu ystod o gerddoriaeth avant-garde, gan gynnwys byrfyfyrio, dulliau newydd o nodiant, dehongli sgoriau testun a graffeg, electroneg fyw a chelfyddyd berfformio."}, {"text_idx": "#000016", "text": "Gan weithio o gasgliad archifau Ty\u0302 Cerdd, roedd y gydweithfa\u2019n creu deunydd crai i\u2019r chwe chyfansoddwr ymateb iddynt/eu defnyddio yn ystod y broses greu. Drwy gyfres o weithdai, datblygwyd gweithiau newydd gan arwain yn y pen draw at berfformiad yn Eglwys Sant Edward (Caerdydd) ym mis Mai 2021."}]